By Emily Summers / Dec. 9th, 2014 / No Comments
deer valley, Lodging, park city, ski, Skiing, utah
By Nancy Anderson / Dec. 31st, 2013 / No Comments
Bakery, crafts, deer valley, food, Gingerbread house, Lodging, park city, ski, ski resort, ski season, ski vacation, The Montage Deer Valley, utah Mabola-gebied steeds veilig teen myn van steenkool | Netwerk24
Man in nek geskiet, in kritieke toestand
’n Man is in ’n kritieke toestand in die hospitaal ná ’n skietery Donderdag in die vroeë oggendure buite ’n huis in Woodstock in die Wes-Kaap.
Meer as 17 000 al vas wat reëls van inperking oortree
Die polisie het minstens 17 000 mense landwyd in hegtenis geneem weens die oortreding van maatreëls sedert die staat van inperking verlede Vrydag in werking getree het.
Wetstoepassers in Kaapstad oor geweld geskors
Sewe wetstoepassers in Kaapstad is vandeesweek geskors oor beweerde polisiegeweld nadat hulle glo inwoners op die Kaapse Vlakte aangerand en geïntimideer het tydens die staat van inperking.
Sonskynreeks gee toelae vir spelers, joggies
Die Sonskynreeks het aangekondig dat hy ’n omvattende finansiële “verligtingsprogram” in werking stel vir al die beroepspelers in Suid-Afrikaanse gholf.
SA bielie glo hy kan nou Spele se eindronde haal
Die gewigstoter en o.20-wêreldkampioen Kyle Blignaut glo die uitstel van die Olimpiese Spele sal sy kanse verbeter om op volgende jaar se skouspel uit te blink.
Aussie versuim juriediens vir WB-eindstryd
Om ’n sleutelrol vir jou land in ’n Wêreldbekereindstryd te speel, is ’n goeie verskoning om ’n belangrike afspraak mis te loop, of hoe?
Internetkabel tussen SA, Brittanje werk weer
Die ondersese Wacs-kabel wat Suid-Afrika met Brittanje verbind het Vrydagoggend weer begin werk, ’n dag vroeër as verwag.
SA hawens mag weer voluit vrag hanteer
Die vervoerreëlings by Suid-Afrika se hawens is aangepas sodat alle soorte vrag weer hanteer kan word nadat die departement van vervoer die Covid-19-verwante maatreëls oor skeepsvervoer aangepas het.
Konsulteer só gratis aanlyn met dokters
Discovery en Vodacom het elkeen R10 miljoen bygedra tot ’n fonds om gratis aanlyn konsultasies met dokters beskikbaar te stel aan Suid-Afrikaners wat nie lid van ’n mediese fonds is nie.
Aanlyn dramakompetisie vir leerlinge
Suid-Afrika se eerste aanlyn dramakompetisie bied hoop vir jong toneelspelers en dramageesdriftiges wat dalk nou in sak en as sit.
Deur Elise Tempelhoff 18 Julie 2019 08:13
Atha-Africa Ventures (AAV), wat al jare met agt nieregeringsorganisasies in ’n stryd gewikkel is om steenkool in die bewaarde Mabola-gebied in Mpumalanga te myn, gaan hom nou tot die konstitusionele hof wend.
Dít kom nadat die appèlhof nog ’n deur in dié Indiese mynhuis se gesig toegeklap het.
Dit is die derde hofstryd oor Mabola wat op ’n terugslag vir AAV uitloop.
Die hooggeregshof in Pretoria het in November verlede jaar die goedkeuring wat AAV in 2016 van die destydse minister van minerale bronne, Mosebenzi Zwane, en Edna Molewa, toe minister van omgewingsake, gekry het om in dié bewaarde gebied steenkool te myn, ter syde gestel.
AAV wou hierteen appèl aanteken.
In Januarie vanjaar het die hooggeregshof in Pretoria AAV verlof tot appèl geweier.
Kostebevele is telkens ten gunste van die koalisie van bewaringsorganisasies gemaak.
'Die ekologiese sensitiwiteit, die hidrologiese belangrikheid en die feit dat Mabola ’n bewaarde gebied is, was aan AAV bekend voordat die mynhuis die prospekteerreg gekoop het,' sê die CER.
AAV het toe die regter-president gevra om die mynhuis toe te laat om teen die vroeëre hooggeregshofuitspraak appèl aan te teken.
Die regter-president het die aansoek verwerp en ’n kostebevel is weer eens teen AAV gemaak.
AAV het Woensdag by navraag gesê hy het aansoek gedoen om teen “sekere aspekte en voorwaardes” van die hooggeregshofuitspraak appèl aan te teken.
Die mynhuis sê sy aansoek het misluk.
AAV het gesê die destydse hooggeregshofuitspraak het gehandel oor ’n beslissing wat die destydse ministers van minerale bronne en omgewingsake gemaak het en dat die uitspraak nie teen AAV was nie.
“Dit is dus nie korrek om te beweer AAV het weer eens ’n hofsaak teen die koalisie verloor nie.”
Die Sentrum vir Omgewingsregte (CER), wat namens die koalisie die hofstryd voer, het Woensdag in ’n verklaring gesê AAV beweer hy het $40 miljoen betaal vir die prospekteerreg, maar kon nog nooit enige bewyse gee van die instansies waaraan hy die steenkool gaan lewer nie.
“Die ekologiese sensitiwiteit, die hidrologiese belangrikheid en die feit dat Mabola ’n bewaarde gebied is, was aan AAV bekend voordat die mynhuis die prospekteerreg gekoop het,” sê die CER.
Mabola is in 2014 deur Mpumalanga se regering tot bewaarde gebied verklaar.
Mabola is buite Wakkerstroom, sowat 70 000 ha groot en bestaan hoofsaaklik uit grasveld.
Verskeie belangrike riviere ontspring in Mabola.
Meer oor: Mpumalanga | Hof | Bewaring | Omgewing
REGSTREEKS: 'Stilte voor die storm': Ontploffing in infeksies verwag, sê Mkhize